রাজাবাবু - দ্য পাওয়ার
রাজাবাবু - দ্য পাওয়ার হচ্ছে একটি বাংলাদেশী বাংলা ভাষার প্রণয়ধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও ভাওয়াল পিকচারসের ব্যানারে প্রযোজনা করেছেন মোজাম্মেল হক সরকার মনির। এতে মূখ্য ভূমিকায় অভিনয় করেন বাংলাদেশী সুপারস্টার শাকিব খান, অপু বিশ্বাস ও ইয়ামিন হক ববি। চলচ্চিত্রটি ২০১৫ সালের ২৩ সেপ্টেম্বর একযোগে ১৫২টি প্রেক্ষাগৃহে মুক্তি পায়, যা সেই সময় যেকোনো বাংলাদেশী চলচ্চিত্রের জন্য রেকর্ড সংখ্যক ছিল। এর আগে রাজাবাবু দ্যা পাওয়ার নামে চলচ্চিত্রটি সেন্সর বোর্ডে জমা দেয়া হয়। সেন্সর বোর্ড দ্যা পাওয়ার কর্তন করে ছাড়পত্র দিলেও পরবর্তীতে পূর্বের নামেই চলচ্চিত্রটি মুক্তি দেয়া হয়।